ཐེངས་ཤིག་ཨ་རིའི་ཉིག་ཡོར་དུ་ཡོད་པའི་ལ་རྩེ་དཔེ་མཛོད་ཁང་གིས་བོད་ཀྱི་སྙན་ངག་པ་སྐོར་ཞིག་གདན་དྲངས་ཏེ་སྙན་ངག་གྱེར་འདོན་གྱི་ལས་རིིམ་ཞིག་སྤེལ།ཀརྨ་པ་གདན་དྲངས་ཤིང་གུས་པ་ཡང་མགྲོན་འབོད་བཞིན་བཅར།ཀརྨ་པས་གཙོས་པའི་སྐུ་མགྲོན་གྱིས་དཔེ་མཛོད་ཡོངས་སུ་ཁེངས།ངེད་ཅག་གིས་རང་རང་གི་སྙན་ངག་དག་གྱེར་དུས་ཀརྨ་པས་ཁུ་སིམ་མེར་གསན།མཇུག་དེར་ཁོང་ཡར་བཞེངས་ནས་ཀརྨ་པ་འཁྲུངས་ནས་ལོ་ངོ་དགུ་བརྒྱའི་རྗེས་དྲན་སྙན་ངག་ལྟ་བུ་ཞིག་གྱེར་སོང་།འདི་ནི་ལོ་རྒྱུས་ཀྱི་དཀྱོགས་མཚམས་ཤིག་རེད།འདི་ནི་ཀརྨ་པ་སྐུ་ཕྲེང་རིམ་བྱོན་ནང་མ་བྱུང་བ་ཞིག་རེད།བར་གསེང་སྐབས་ང་ཚོས་ཀརྨ་པ་དང་ལྷན་དུ་ཟ་མ་ཟོས་ཤིང་ཁ་བརྡ་བྱས།ངས་ཁོང་ལ་བཀའ་འདྲི་ཞུས།